OzLabs/hebrew-wiki-articles huggingface dataset:
בויגה עצים חום

בויגה עצים חום (שם מדעי: Boiga irregularis) הוא מין נחש תת-ארסי מסוג בויגה שבמשפחת הזעמניים. הנחש מצוי בטבע באינדונזיה וקצה מלזיה, גינאה החדשה וצפון אוסטרליה אך הובא על ידי האדם לאי גואם שם הוא מין פולש בעל השלכות אקולוגיות הרסניות ביותר.

== מאפיינים ==
אורכו של הבויגה נע בין 1.5–2 מטר ויכול אף להגיע לשלושה מטר. הנחש בעל עיניים גדולות וצבעו חום-זהוב. הוא מצוי במשך רוב זמנו בין ענפי העצים ונתלה מהם במשך היום מלופף.

הוא בעל שיני ארס קטנות היכולות לקטול את טרפו כל עוד הנחש פוער מספיק קדימה את הלסת. לאדם הארס אינו קטלני אך הנחש עשוי להיות אגרסיבי בתגובה לאיום.

הוא פעיל במשך הלילה וניזון מטרף קטן של זוחלים אחרים, עופות, עטלפים, מכרסמים. הארס הורג את הטרף במהירות והנחש בולע אותו שלם.

הנחש הופץ לאי גואם שמצפון לאינדונזיה, במערב האוקיינוס השקט, ככל הנראה כ"נוסע סמוי" על ספינות. לנחש לא היו טורפים טבעיים כך שהוא היה יכול להתרבות ולהתבסס באי. הנחש הרג את אוכלוסיית העופות הטבעיים באי. הנחש הצליח להגיע גם לאיים וייק, טיניאן, אוקינאווה שביפן, דייגו גרסיה, הוואי ואפילו לטקסס שבארצות הברית. ייתכן שהוא נראה גם באי סאיפאן.

הנחש גרם לפגיעה קשה בעופות המקומיים כולל ביונת פרי מריאנית (Ptilinopus roseicapilla), חטפית גואם (Myiagra freycineti) שנכחדה, זנבן רופוס (Rhipidura rufifrons) ומיזומליה מיקרונזית (Myzomela rubratra) וכן בכמה מעטלפי הפרי של האי.

==קישורים חיצוניים==

* 
* אלכס סלבנקו, [https://lbscience.org/%D7%94%D7%90%D7%A1%D7%95%D7%9F-%D7%A9%D7%9C-%D7%92%D7%95%D7%90%D7%9D/ האסון של גואם], באתר "מדע גדול, בקטנה", 16 באוגוסט 2017

==הערות שוליים==

קטגוריה:טקסונים שתוארו בידי בלסיוס מרם
קטגוריה:זעמניים
קטגוריה:בעלי חיים פולשים
קטגוריה:בעלי חיים שתוארו ב-1802
קטגוריה:פפואה גינאה החדשה: זוחלים
ריצ'רד ויילד

סר הרברט ריצ'רד צ'רטון ויילד (באנגלית: Herbert Richard Churton Wild; 20 בספטמבר 1912 – 22 במאי 1978) היה הנשיא התשיעי של בית המשפט העליון של ניו זילנד.

==ביוגרפיה==
ויילד נולד ב-20 בספטמבר 1912, בבלנהיים שבצפון האי הדרומי של ניו זילנד. הוא התחנך בבית הספר התיכון שבפילדינג שבדרום האי הצפוני ואת לימודיו הוא השלים באוניברסיטת ויקטוריה שבוולינגטון.

בין השנים 1966–1978 הוא כיהן כנשיא בית המשפט העליון של ניו זילנד. פסק הדין הידוע שלו הוא פיצג'רלד נגד מולדון שהכריז על מעשהו של ראש ממשלת ניו זילנד, רוברט מולדון, שניסה לבטל את תוכנית הפנסיה של ממשלת הלייבור ללא חקיקה, כלא חוקתי.

בשנת 1977 אובחן שוויילד סבל מגידול מוחי. בראשית 1978 הוא התפטר מתפקידו ובמאי אותה שנה הוא הלך לעולמו. אחד מבניו, ג'ון ויילד היה שופט בבית המשפט לערעורים.

==קישורים חיצוניים==
* [https://teara.govt.nz/en/biographies/5w31/wild-herbert-richard-churton Peter Spiller. 'Wild, Herbert Richard Churton', first published in the Dictionary of New Zealand Biography, vol. 5, 2000. Te Ara - the Encyclopedia of New Zealand]

קטגוריה:שופטים ניו זילנדים
קטגוריה:עורכי דין ניו זילנדים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:אבירי הצלב הגדול של מסדר האימפריה הבריטית
קטגוריה:חברי המועצה המלכותית
קטגוריה:אנשי צבא ניו זילנדים במלחמת העולם השנייה
קטגוריה:בוגרי אוניברסיטת ויקטוריה בוולינגטון
קטגוריה:ניו זילנדים שנולדו ב-1912
קטגוריה:ניו זילנדים שנפטרו ב-1978
נחל אחיה

אזור נחל אחיה כפי שמתואר במפת [[הקרן לחקר ארץ ישראל משנת 1880]]
נחל אחיה הוא נחל אכזב המהווה את יובלו המערבי ביותר של נחל הירקון, אגן הניקוז של הנחל הוא חלקו הדרומי של עמק גלילות. הנחל עובר במנהרה מתחת לרמת אביב ג' ונשפך לירקון ממערב לדרך נמיר. על פי מפת הקרן לחקר ארץ ישראל (PEF), ניקז הנחל בעבר גם את האזור שמדרום מערב למחלף גלילות (אזור אזורי חן – שכונת למד), Birket Leil, אולם כיום האזור מנוקז לחוף תל ברוך. בשטח אגן הניקוז של הנחל נמצא פארק אקולוגי גלילות ובו עמק הנרקיסים ומערות הקבורה השומרוניות של תל ברוך, מערות אפקה.

==שם הנחל==
הנחל קרוי ככל הנראה על שם הנביא אחיה השילוני אך לא ברור מדוע הוחלט דווקא לקרוא לנחל זה על שמו. בערבית נקרא חלקו התחתון של הנחל ואדי נימר ואילו חלקו העליון בתחום עמק גלילות נקרא ואדי אל מרג' (נחל העמק).

==מהלך הנחל==
תחילתו של הנחל בחלקו הדרומי של עמק גלילות השוכן במרזבה שבין רכס הכורכר השני (שעליו בנויים פי גלילות ורמת אביב ג') לרכס הכורכר השלישי (שעליו בנויים קריית שאול, הכפר הירוק ורמת השרון). תעלות הניקוז המנקזות את שדות הכפר הירוק, שדות דרום רמת השרון ופי גלילות מתאחדות צפונית למערות הקבורה השומרוניות של תל ברוך (מערות אפקה) ויוצרות את נחל אחיה הזורם מערבה ואז דרומה עד לרמת אביב ג' בחלק זה נטועים לאורך ערוץ הנחל אקליפטוסים ובשדות שסביבו נמצאים אלפי נרקיסים המהווים את אחד מאתרי הפריחה המרשימים בארץ (עמק הנרקיסים).

כאשר מגיע הנחל לרמת אביב ג' (באזור גן רוזין) הוא עובר שער ברזל נעול ונכנס למובל תת-קרקעי מתחת לבתי רמת אביב ג'<ref></ref>.

הנחל זורם במובל מתחת לרמת אביב ג', חוצה את רכס הכורכר שעליו בנויה השכונה, ממשיך במקביל לדרך נמיר ומגיח ממנו רק בשפכו לירקון.
נרקיסים בנחל אחיה (עמק גלילות)
גרניון גזור, על שפת נחל אחיה, גלילות

==חי וצומח==
עמק גלילות הוא עמק סגור למחצה. מי הגשמים ומי התהום הגבוהים יוצרים בו בית גידול לח שבו אלפי נרקיסים, סייפני תבואה ונוריות וכן בריכות חורף. המרכזיות שבהן כיום הן בריכת החורף ליד תחנת השאיבה של נווה גן (ממזרח ובצמוד לנתיבי איילון) ובריכת החורף של הכפר הירוק<ref></ref>.

==ארכאולוגיה ושרידי אדם==
מדרום לערוץ הנחל נמצאות מערות קבורה שומרוניות (מערות אפקה).
מערות קבורה תל ברוך (מערות אפקה)
==חשיבות אקולוגית==
בתי הגידול הלחים אשר אפיינו בעבר את מישור החוף הולכים ונעלמים תחת לחצי הפיתוח, תשעים אחוז מברכות החורף במישור החוף על החי והצומח הייחודי שלהם הוכחדו, באגן הניקוז של הנחל נמצאות כמה מאחרונות ברכות החורף באזור תל אביב וכן אחד מריכוזי הנרקיסים הגדולים בארץ. מרבית ערוץ הנחל נהרס והוכנס למובל תת-קרקעי, רק אגן עמק גלילות שרד כשטח טבעי למחצה וגם הוא מאוים על ידי תוכניות פיתוח עתידיות של רמת השרון אשר אינן מתייחסות לאופיו הייחודי של בית הגידול.

==מסלולי טיול באזור הנחל==
ניתן להגיע לנחל מכיוון הכפר הירוק, נוה גן ברמת השרון, רמת אביב ג' ופי גלילות, בכל שנה בסוף חודש ינואר מקיים הכפר הירוק את צעדת הנרקיסים שמטרתה להביא למודעות הציבור את ערכי הטבע הייחודיים בעמק גלילות.

==קישורים חיצוניים==

*[http://www.inature.info/wiki/עמק_גלילות נרקיסים בעמק גלילות], באתר inature
*[http://flora.org.il/forums/topic/נחל-אחיה-מעט-היופי-שעוד-שרד/ נחל אחיה – מעט היופי שעוד שרד], באתר צמחיית ישראל ברשת
*[https://www.tel-aviv.gov.il/Residents/Environment/DocLib/אפקה-%20מרכז.pdf סקר טבע עירוני תל אביב אתר 31 אפקה מרכז] (חלקו המרכזי של נחל אחיה לפני היכנסו למובל)

== הערות שוליים ==

אחיה
קטגוריה:תל אביב-יפו: גאוגרפיה
קטגוריה:רמת השרון: גאוגרפיה
קטגוריה:מאבקים סביבתיים בישראל
קטגוריה:עמק גלילות
יחסי צרפת–קומורו

יחסי צרפת–קומורו הם היחסים הדיפלומטיים הרשמיים שבין הרפובליקה הצרפתית לבין האיחוד של איי קומורו. שתי המדינות חולקות גבול ימי (הארצות הדרומיות והאנטארקטיות של צרפת) צרפת וקומורו נמצאות בסכסוך על האי מיוט שנמצא דה-פקטו ודה-יורה בריבונות צרפתית.

== ייצוג ==
* קומורו מיוצגת בצרפת באמצעות שגרירות שהיא מחזיקה בפריז, בירת המדינה.
* צרפת מיוצגת בקומורו באמצעות שגרירות שהיא מחזיקה במורוני, בירת המדינה.

== הערות שוליים ==
קרל סלבטור, ארכידוכס אוסטריה

קרל סלבטור, ארכידוכס אוסטריה (; 30 באפריל 1839 - 18 בינואר 1892) היה בנו של לאופולד השני, הדוכס הגדול של טוסקנה.

== ביוגרפיה ==
קרל סלבטור נולד ב-30 באפריל 1839 בפירנצה, ללאופולד השני, הדוכס הגדול של טוסקנה ולמריה אנטוניה, נסיכת שתי הסיציליות, בתם של פרנצ'סקו הראשון, מלך שתי הסיציליות ומריה איזבלה מספרד.

בשנת 1849 קיבל קרל סלבטור דרגת ריטמייסטר ב"רגימנט הקיסרי והמלכותי נושאי הרומח ה-6 - הקיסר יוזף השני", ובשנת 1857 קיבל דרגת מיור ומונה למפקח בחיל התותחנים האוסטרי. בשנת 1859 הועלה קרל סלבטור לדרגת אוברסט לוטננט, ובאותה שנה הוא לחם עם יחידתו בקרב סולפרינו. לאחר מכן הועלה קרל סלבטור לדרגת אוברסט, ומונה למפקד "רגימנט הרגלים הקיסרי והמלכותי ה-77 (גליציה) - פיליפ, דוכס וירטמברג". בקרב קניגרץ בשנת 1866, במהלך מלחמת אוסטריה–פרוסיה, לחם קרל סלבטור עם יחידתו נגד "רגימנט הרגלים הפרוסי ה-43 (פרוסיה המזרחית ה-6) - קרל, דוכס מקלנבורג" ונחל תבוסה בקרב. בשנת 1876 הועלה קרל סלבטור לדרגת גנרל מיור, ובשנת 1886 הועלה לדרגת לוטננט פילדמרשל.

בשל ידיעותיו הנרחבות במתמטיקה ובידע טכני, תכנן קרל סלבטור במהלך שירותו הצבאי כמה כלי נשק, וביניהם כלי נשק אוטומטי, שהיה הראשון מסוגו בעולם.

ב-18 בינואר 1892 מת קרל סלבטור בביתו שבווינה, כתוצאה מסיבוך של שפעת.

== משפחתו ==
ב-19 בספטמבר 1856 התחתן קרל סלבטור עם מריה אימקולאטה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה, ממנה נולדו לו 10 ילדים:
* מריה תרזה, ארכידוכסית אוסטריה (1862–1933), התחתנה עם קרל שטפן, ארכידוכס אוסטריה
* לאופולד סלבטור, ארכידוכס אוסטריה (1863–1931)
* פרנץ סלבטור, ארכידוכס אוסטריה (1866–1939)
* קרולינה מריה, ארכידוכסית אוסטריה (1869–1945), התחתנה עם אוגוסט לאופולד, נסיך סקסוניה-קובורג-גותה
* אלברכט סלבטור, ארכידוכס אוסטריה (1871–1896)
* מריה אנטוינטה, ארכידוכסית אוסטריה (1874–1891)
* מריה אימקולאטה, ארכידוכסית אוסטריה (1878–1968), התחתנה עם רוברט, דוכס וירטמברג
* ריינר סלבטור, ארכידוכס אוסטריה (1880–1889)
* הנרייטה, ארכידוכסית אוסטריה (1884–1886)
* פרדיננד סלבטור, ארכידוכס אוסטריה (1888–1891)

== אילן יוחסין ==

== קישורים חיצוניים ==

* 

קטגוריה:בית הבסבורג
קטגוריה:ילידי 1839
קטגוריה:אוסטרים שנפטרו ב-1892
מריה אימקולאטה, נסיכת בורבון-שתי הסיציליות (1844–1899)

מריה אימקולאטה, נסיכת שתי הסיציליות (באיטלקית: Maria Immacolata, Principessa di Borbone delle Due Sicilie; 14 באפריל 1844 – 18 בפברואר 1899), הייתה בתו של פרננדו השני, מלך שתי הסיציליות ואשתו של קרל סלבטור, ארכידוכס אוסטריה.

==ביוגרפיה==
מריה אימקולאטה נולדה ב-14 באפריל 1844 בנאפולי, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.

בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה אימקולאטה יחד עם משפחתה ברחו לרומא, ובהמשך עברו משם לווינה. ב-19 בספטמבר 1856 התחתנה מריה אימקולאטה עם קרל סלבטור, ארכידוכס אוסטריה, בנו של לאופולד השני, הדוכס הגדול של טוסקנה, ממנו נולדו לה 10 ילדים. מריה אימקולאטה הייתה אישה יפה מאוד, ואף נכללה על ידי הקיסרית אליזבת באלבום תמונות של הנשים האוסטריות היפות. מריה אימקולאטה קיבלה מבעלה בכל לידה שרשרת פנינים, ומשום כך כונתה במשפחתה "שולת הפנינים".

בשנת 1890 התחתן בנה פרנץ סלבטור, ארכידוכס אוסטריה עם מריה ולריה, ארכידוכסית אוסטריה, בתו של פרנץ יוזף, קיסר אוסטריה, וב-18 בפברואר 1899 מתה מריה אימקולאטה בביתה בווינה.

==משפחתה==
ב-19 בספטמבר 1856 התחתנה מריה אימקולאטה עם קרל סלבטור, ארכידוכס אוסטריה, בנו של לאופולד השני, הדוכס הגדול של טוסקנה, ממנו נולדו לה 10 ילדים:
* מריה תרזה, ארכידוכסית אוסטריה (1862–1933), התחתנה עם קרל שטפן, ארכידוכס אוסטריה
* לאופולד סלבטור, ארכידוכס אוסטריה (1863–1931)
* פרנץ סלבטור, ארכידוכס אוסטריה (1866–1939)
* קרולינה מריה, ארכידוכסית אוסטריה (1869–1945), התחתנה עם אוגוסט לאופולד, נסיך סקסוניה-קובורג-גותה
* אלברכט סלבטור, ארכידוכס אוסטריה (1871–1896)
* מריה אנטוינטה, ארכידוכסית אוסטריה (1874–1891)
* מריה אימקולאטה, ארכידוכסית אוסטריה (1878–1968), התחתנה עם רוברט, דוכס וירטמברג
* ריינר סלבטור, ארכידוכס אוסטריה (1880–1889)
* הנרייטה, ארכידוכסית אוסטריה (1884–1886)
* פרדיננד סלבטור, ארכידוכס אוסטריה (1888–1891)

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1844
קטגוריה:נפטרות ב-1899
X-fast trie

במדעי המחשב, X-Fast trie הוא מבנה נתונים המאחסן מספרים שלמים מטווח נתון. מבנה הנתונים מתבסס על עצים וטבלאות גיבוב. מבנה הנתונים נחשב מהיר במיוחד מאחר שהוא מאפשר לבצע שאילתות בסיבוכיות זמן <math>O (\log \log M)</math> ועל ידי שימוש בסיבוכיות מקום של <math>O(n\log M)</math>, כאשר n מסמן את מספר הערכים בעץ ו-M את טווח הערכים שהעץ יכול להכיל. על מנת לתת אינטואיציה כמה הפונקציה <math>\log \log</math> גדלה לאט, מתקיים <math>\log_2 \log_2 (10^{10}) \approx 5</math>. בזמן פרסום המאמר, ווילארד הציג גם מבנה נתונים יעיל יותר בשם Y-fast trie.

==הקדמה==
===Trie===

Trie הוא מבנה נתונים פשוט הנועד לאחסון מחרוזות. ניתן לראות במספר טבעי כמחרוזת, לפי הייצוג הבינארי שלו. הרעיון יהיה לשמור את הערכים ב-Trie של ביטים.

===טבלת גיבוב===

טבלת גיבוב היא מבנה נתונים המאפשר הכנסה, הוצאה וחיפוש בזמן ממוצע של <math>O(1)</math>, וסיבוכיות מקום ליניארית.
עבור X-fast trie אנחנו מניחים טבלת גיבוב מושלמת, כלומר, מתעלמים מה-worst case.

==מבנה==
עץ המכיל את הערכים 1, 4 ו-5
X-Fast trie הוא Trie בינארי משורשר בו העלים מחוברים ברשימה מקושרת דו כיוונית, וכל הצמתים בכל שלב מאוחסנים בטבלת גיבוב.

Trie בינארי משורשר הוא עץ בינארי המקיים
*כל צומת 0 שחסרה, יהיה מצביע לאיבר הקודם בסריקת inorder
*כל צומת 1 שחסרה, יהיה מצביע לאיבר העוקב בסריקת inorder
למצביעים אלה נקרא חוטים

ב-X-Fast trie נבדיל בין צמתים לעלים. כל הערכים יאוחסנו בעלים, בעוד הצמתים נועדו אך ורק לנווט בתוך העץ. לא נשמור צמתים פנימיים אם אין לאותו צומת צאצאים שהם עלים.
בכל דרגה של העץ נשמור טבלת גיבוב בה יש את כל הצמתים של אותה דרגה. על מנת שנוכל להבטיח את זמן הריצה הגרוע של השאילתות, נשתמש בגיבוב דינמי מושלם או בגיבוב קוקייה.

==פעולות==
===הצצה===
על מנת לבדוק האם מספר (או מפתח) x נמצא בעץ, פשוט נחפש בטבלת הגיבוב של העלים. לכן ניתן לוודא קיום של מפתח בזמן <math>O(1)</math>.

===עוקב וקודם===
בX-fast trie ניתן למצוא עוקב לאיבר x בטווח בזמן <math>\log \log M</math>.

נחפש את התחילית הארוכה ביותר של x שנמצאת בעץ. אם זה עלה נתקדם לערך הבא. אם זה צומת אזי קיים מצביע לאחד העלים . נעקוב אחרי המצביע הזה, ונחזיר את הערך שהגענו אליו או את זה שאחריו, תלוי בערך של x כמובן.

על מנת שנוכל למצוא את התחילית במהירות, נבצע חיפוש בינארי, כלומר נחפש בטבלת הגיבוב האמצעית את התחילית באורך חצי, אם היא לא קיימת אז נלך לדרגה h/4, ואם היא קיימת נתקדם לדרגה 3h/4. ההמשך כמו חיפוש בינארי רגיל.

===הכנסה===
על מנת להכניס ערך x, צריכים
*להוסיף מספר צמתים חדשים ל-Trie
*לחבר את x לרשימה המקושרת הדו כיוונית של העלים
*לעדכן את החוטים שיכללו את x
הזמן במקרה הגרוע הוא <math>\Omega(\log M)</math> בגלל השלבים הראשון והשלישי.

====אלגוריתם להכנסה====
אלגוריתם זה תומך בזמן הכנסה משוערך של <math>O(\log M)</math>

הכנסה (קלט: x)
#מצא את העוקב של x
#הוסף את x ל-Trie
#הכנס את x לרשימה המקושרת על ידי העוקב שמצאנו מקודם
#תעלה במעלה העץ מ-x, העוקב והקודם שלו, ועדכן את החוטים

===מחיקה===
באופן מאוד דומה להכנסה, מחיקה לוקחת זמן משוערך של <math>O(\log M)</math>

אנחנו צריכים
*למחוק את x מה-Trie
*להוציא את x מהרשימה המקושרת של העלים
*לעדכן את כל החוטים הרלוונטיים

==הערות שוליים==
.

קטגוריה:מבני נתונים
קטגוריה:עצים (גרפים)
משתנה היברידי

משתנה היברידי, בקריפטוגרפיה, הוא שיטת הוכחה שנועדה להוכיח ששתי התפלגויות הן דומות (בלתי ניתנות להבחנה חישובית). השיטה הוצגה לראשונה על ידי שפי גולדווסר וסילביו מיקאלי 

==מבוא==
לרוב, כשרוצים להוכיח שאם טענה מסוימת היא נכונה עבור קבוצת המספרים הטבעיים (או חלק ממנה) משתמשים בשיטות כמו אינדוקציה. במדעי המחשב בכלל ובקריפטוגרפיה בפרט, הוכחות באינדוקציה עשויות לא לעבוד, מכיוון שאנחנו מתייחסים גם לזמן הבניה, ולא רק לנכונותה. 
===דוגמה===
נניח שיש לנו יצרן פסאודו אקראי הממפה קלט מאורך n ביטים לאורך n+1 ביטים. נרצה להוכיח שקיים יצרן שממפה קלט מאורך n ביטים לאורך 2n ביטים.
בסיס האינדוקציה - קיום יצרן בטוח מ-n ל-n+1

צעד האינדוקציה - אם קיים יצרן <math>G_k </math> הממפה מ-k ל-k+1 (עבור k > n) אזי קיים יצרן הממפה מ-k ל-k+2

בנייה עבור קלט <math>s_0</math> באורך n
#נסמן: <math>\sigma_i, s_i = G(s_{i-1})</math>, כאשר <math>| \sigma_i | = 1</math>. 
#נחזור על התהליך למעלה k+2 פעמים, ונקבל <math>(\sigma_1, ... ,\sigma_{k+2})</math>
#נחזיר את הווקטור <math>(\sigma_1, ... ,\sigma_{k+2})</math>
אם נבדוק נראה שאכן זו בנייה בטוחה. אך הבעיה שונה.

בדוגמה זו קל לראות את הבעיה מיד - האינדוקציה לא מגבילה אותנו לאורך - כלומר ניתן להוציא גם אורך אקספוננציאלי. אך הבעיה עמוקה עוד יותר. בצעד ה-k+1 אנחנו מפעילים את היצרן הקודם k+2 פעמים. זאת אומרת שאף על פי שכל צעד בפני עצמו הוא נכון, מתקיים ש:
:<math>t(G_{2n}(\cdot)) = 2n*t(G_{2n-1}(\cdot)) = ... \ge n^n*t(G_{n}(\cdot))</math>
וזה סופר פולינומי.
==הגדרה פורמלית==
נרצה להראות שההתפלגויות <math>D^1, D^2 </math> אינן מובחנות חישובית, כלומר
:לכל יריב A, לכל פולינום <math>p(\cdot)</math> ולכל n גדול דיו
:<math>| \Pr [A(x \gets D^1)=1] - \Pr [A(x \gets D^2)=1]| < \frac{1}{p(n)}</math>
כאשר <math>x \gets D^i</math> מסמל דגימה יוניפורמית מ-<math>D^i </math>, ו-n הוא פרמטר הביטחון.

נגדיר משתנה היברידי <math>D_1 := H_0, H_1, ..., H_t := D_2</math> כאשר t פולינומי בפרמטר הביטחון n.
מתקיים:
:<math>|\Pr[A(x \gets D_2)=1] - \Pr[A(x \gets D_1)=1]| = |\sum_{i=1}^n \Pr[A(x \gets H_i)=1] - \Pr[A(x \gets H_{i-1})=1]|</math>
ועל פי אי שוויון המשולש, הביטוי שלמעלה קטן או שווה ל-
:<math>\sum_{i=1}^n| \Pr[A(x \gets H_i)=1] - \Pr[A(x \gets H_{i-1})=1]| </math>
מאחר ש-t פולינומי ב-n, ועל פי עקרון שובך היונים, אם קיים מבחין A בין <math>D_1, D_2 </math> עם יתרון לא זניח אז ניתן להבחין גם בין <math>H_i</math> ל-<math>H_{i+1}</math> מסוים. מכאן נובע שאם ניתן להוכיח עבור כל זוג היברידים שכנים שהם ניתנים להבחנה בהסתברות זניחה לכל היותר, אזי נובע מיד שלילת הטענה שלמעלה, כלומר זה גורר באופן מיידי שמתקיים <math>{D_1} \equiv^c {D_1}</math>, כלומר ההתפלגויות ניתנות להבחנה עם יתרון זניח לכל היותר.
==שימושים==
*הצפנה של הודעה עם n מפתחות שונים בלתי תלויים בסכימה בטוחה יוצרת הצפנה בטוחה
*אם קיים יצרן פסאודו אקראי שמרחיב את הקלט בביט אחד, אזי קיים יצרן פסאודו אקראי לכל פרמטר הרחבה <math>l(n)</math> פולינומי.
===דוגמה===

==הערות שוליים==

קטגוריה:קריפטוגרפיה
מזאלאי

מזאלאי (Мазаалай ), הוא הלוויין הראשון של מונגוליה בחלל. MongolSat-1 מדווח בטעות לפעמים כלוויין הראשון של מונגוליה אבל הוא היה לוויין של ABS מתוצרת בואינג ומותג בשם MongolSat-1 לאחר השיגור.

== לוויין שם וסוג ==
מזאלאי קרוי על שם דב גובי, שהוא מין ילידי למונגוליה ומצוי בסכנת הכחדה. הלוויין הוא מסוג קיובסאט, במשל קטן של 1 ק"ג בלבד. מזאלאי תוכנן ונבנה על ידי סטודנטים של האוניברסיטה הלאומית של מונגוליה.

== הערות שוליים ==

קטגוריה:לוויינים
קטגוריה:מונגוליה
קטגוריה:SpaceX
יונתן רום

יונתן רום (נולד בשנת 1977) הוא קצין בצה"ל בדרגת אלוף-משנה. שימש מפקד עוצבת חיצי האש ומפקד יחידת אגוז.

== ביוגרפיה ==
רום התגייס לצה"ל בשנת 1995, והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה, ויצא לקורס קציני חי"ר. בסיום הקורס שב ליחידה ומונה למפקד צוות, ולקח חלק בלחימה בדרום לבנון. בהמשך שימש כמפקד פלגה, והשתתף בין היתר במבצע חד וחלק, במלחמת לבנון השנייה. לאחר מכן מונה לסגן מפקד סיירת מטכ"ל.

לאחר שהועלה לדרגת סא"ל מונה לקצין חקירות מודיעיני באמ"ן. בשנת 2014 מונה למפקד יחידת אגוז, והוביל אותה בין היתר במבצע צוק איתן. במהלך קרב שג'אעייה נפצע קשה מפגיעת רסיס ממטען חבלה רב-עוצמה. לאחר מספר חודשים השתקם ושב לפקד על היחידה. במהלך תפקידו הוכפפה היחידה לחטיבת עוז. את תפקידו סיים ב-16 במאי 2016. לאחר מכן יצא ללימודים. ב-19 ביולי 2017 הועלה לדרגת אל"ם ומונה למפקד עוצבת חיצי האש, ושימש בתפקיד עד אפריל 2019.

רום נשוי למאיה ואב לשלושה.

== קישורים חיצוניים ==
* 
* 

== הערות שוליים ==

קטגוריה:לוחמי סיירת מטכ"ל
קטגוריה:מפקדי יחידת אגוז
קטגוריה:מפקדי חטיבה 551
קטגוריה:אלופי-משנה בצה"ל
קטגוריה:נכי צה"ל
קטגוריה:ישראלים שנולדו ב-1977
סטיב בארט

סטיבן דוויין "סטיב" בארט האב (באנגלית: Steven Dwayne Burtt Sr.; נולד ב-5 בנובמבר 1962) הוא כדורסלן עבר אמריקאי. בארט, רכז בגובה מטר ו-88 סנטימטרים, שיחק ב-NBA בצורה לא סדירה מ-1984 עד 1993. כן שיחק בארט לאורך הקריירה המקצוענית שלו בחו"ל. הוא נולד בניו יורק, ושיחק כדורסל בתיכון עבור תיכון צ'ארלס אוונס יוז לפני שנרשם למכללת איונה לשחק עבור קבוצת הכדורסל שלהם. בארט מלמד במכללה האקדמית ברונקס (ברובע הברונקס שבניו יורק).

== קריירת המכללות ==
בארבעת עונות משחקו במכללת איונה שיחק בארט ב-121 משחקים, עם ממוצעים של 20.9 נקודות למשחק, 3.5 ריבאונדים למשחק ו-1.7 חטיפות למשחק. הוא מלך הסלים של קבוצת הכדורסל של מכללת איונה בכל הזמנים, עם 2,534 נקודות שקלע במהלך קריירת המכללות. במהלך קריירת המכללות שלו קבע בארט מספר שיאי מכללה נוספים, כולל קליעות מהשדה בקריירה וניסיונות קליעה מהשדה בקריירה. בארט גם החזיק את השיא הקליעה לעונה עם 732 נקודות, עד ששיא זה נשבר בשנת 2006 על ידי בנו סטיב בארט ג'וניור. במהלך הקריירה במכללה הוא נבחר שלוש פעמים לחמישיית העונה בחטיבת Metro Atlantic Athletic (בשנים 1982 עד 1984) ופעמיים לשחקן השנה בחטיבה (בשנים 1983 ו-1984). הם רק אחד משני צמדי אב-בן שקלעו מעל 2,000 נקודות כל אחד בחטיבה הראשונה של ה-NCAA, מלבד דל קרי ובנו סטף קרי.

== קריירה מקצוענית ==
בארט נבחר במקום ה-30 הכללי בדראפט ה-NBA 1984 על ידי גולדן סטייט ווריורס. בעונת הרוקי שלו פציעות קיצרו את זמן משחקו ל-47 משחקים, עם ממוצע של 4.2 נקודות למשחק ב-38.3% מהשדה.

הוא שיחק באופן מקצועי ביוון ב-1992, לפני שהושעה לכל חייו מליגת כדורסל של המדינה בשל עבירות סמים: קוקאין וחשיש נמצאו במזוודה שלו בעת שחזר מביקור בארצות הברית. באיטליה שיחק בארט במספר קבוצות כדורסל מלגת הכדורסל הבכירה, סרייה א'. בשש שנים שבהן שיחק במדינה, הוא שותף ב-155 משחקים עם ממוצע של 28.4 נקודות, 3.3 ריבאונדים ו-2.6 אסיסטים למשחק. ב-2007, נבחר בארט על ידי מכבי ראשון לציון (שבמדיה שיחק למשך עונה אחת, בשנים 1993-1994) ל"שחקן הזר הטוב ביותר" ששיחק בקבוצה ב-20 השנים האחרונות.

== חייו האישיים ==
בארט הוא אביו של כדורסלן העבר של מכללת איונה סטיב בארט ג'וניור ששמו זהה לשמו של האב, ושיחק עבור נבחרת אוקראינה בכדורסל.

== קישורים חיצוניים ==

* [https://query.nytimes.com/gst/fullpage.html?res=9F0CEEDA163CF932A35752C0A965958260 "Burtt Has Place to Play"] nytimes.com, published January 1, 1993
* [http://195.56.77.208/player/?id=BUR-STE-62 סטיב בארט] בליגת העל האיטלקית בכדורסל

==הערות שוליים==

קטגוריה:ניו יורק: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני דינמו סאסארי
קטגוריה:כדורסלני גולדן סטייט ווריורס
קטגוריה:כדורסלני הירקליס סלוניקי
קטגוריה:כדורסלני לוס אנג'לס קליפרס
קטגוריה:כדורסלני מכבי ראשון לציון
קטגוריה:כדורסלני פיניקס סאנס
קטגוריה:כדורסלני ונציה
קטגוריה:כדורסלני אבלינו
קטגוריה:כדורסלני וושינגטון בולטס
קטגוריה:כדורסלנים שהורשעו באימרוץ
קטגוריה:כדורסלני מכללת איונה
קטגוריה:בחירות דראפט של גולדן סטייט ווריורס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1962
הכוח להגנת סייבר של נורווגיה

הכוח להגנת סייבר של נורווגיה (בנורווגית: Cyberforsvaret) היא ענף של הכוחות המזוינים של נורווגיה האחראי על התקשורת הצבאית ועל פעילויות לוחמת סייבר הגנתיות והתקפיות בנורווגיה.

הכוח מונה כ-1,500 חיילים, ביותר מ-60 בסיסים או מיקומים שונים. הבסיס העיקרי ביורסטאדמוין (Jørstadmoen) בלילהאמר, עם בסיס משני בקולסאאס (Kolsås) מחוץ לאוסלו. 

ענף הסייבר קיבל מעמד עצמאי משלו תחת הפיקוד המרכזי ב-18 בספטמבר 2012.

==קישורים חיצוניים==
* 

== הערות שוליים ==

קטגוריה:לוחמה קיברנטית
קטגוריה:לילהאמר
קטגוריה:נורווגיה: צבא וביטחון
קבוצת וישגראד

קבוצת וישגראד, פגישת מנהיגים ב[[פראג, 2015]]
קבוצת וִישֶגְרַאד (בהונגרית: Visegrádi Együttműködés או Visegrádi négyek) ולפעמים רביעיית וישגראד, או V4, היא ברית פוליטית של ארבע מדינות מרכז-אירופאיות הכוללת את הונגריה, פולין, צ'כיה וסלובקיה למטרות של קידום שיתוף פעולה ואינטרסים משותפים בתחומי אינטגרציה אירופאית, כלכלה, צבא ואנרגיה.

הברית נוסדה ב-1991 כשהמדינות הפסיקו להיות קומוניסטיות, ראשיה נפגשו לראשונה בעיירה ההונגרית וישגראד וביקשו להצטרף לנאט"ו ולאיחוד האירופי.<ref></ref>

הקבוצה נקראה פעם "משולש וישגראד", בשל העובדה כי במקור הייתה ברית של שלוש מדינות, לפני שצ'כוסלובקיה התפצלה לצ'כיה וסלובקיה. המונח אינו תקף מאז 1993, אך בכל זאת מופיע מדי פעם. 

ישראל נקבעה כמארחת של הוועידה ביולי 2018. עקב הבחירות לכנסת ה-21 מועד הוועידה נדחה לפברואר 2019. ברם, לאור התבטאויות ראש הממשלה בנימין נתניהו וממלא מקום שר החוץ ישראל כץ לגבי השתתפות הפולנים בשואה, פולין החרימה את הוועידה והיא בוטלה. 

==קבוצת הקרב וישגרד==

קבוצת הקרב וישגראד היא קבוצת קרב של האיחוד האירופי. הקבוצה, שהוקמה בשנת 2016, כוללת חיילים ממדינות קבוצת וישגראד בהובלת פולין.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יחסי סלובקיה–צ'כיה
קטגוריה:הונגריה: יחסי חוץ
קטגוריה:פולין: יחסי חוץ
קטגוריה:סלובקיה: יחסי חוץ
קטגוריה:צ'כיה: יחסי חוץ
קטגוריה:ארגונים בין-ממשלתיים
קטגוריה:אירופה: פוליטיקה
קטגוריה:אירופה: ארגונים
קטגוריה:יחסי פולין–צ'כוסלובקיה
קטגוריה:מונחים ומושגים בפוליטיקה
משה חיים שמרלר

הרב משה חיים שמרלר (כ"ט באב תרפ"ז, אוגוסט 1927 – כ"ד בתמוז תשע"ז, יולי 2017) היה רב פוסק הלכה ואב בית דין קהילת "מחזיקי הדת" בציריך שבשווייץ למעלה מחמישים שנה, פוסק הלכה נודע, מחבר סדרת הספרים שו"ת "מחשבת חיים".

==ביוגרפיה==
נולד בווינה לפייגא רוניא והרב נפתלי צבי שמרלר.

בחודש אלול תרצ"ח עלה לישראל עם משפחתו והתחיל ללמוד אצל אביו ששימש כראש ישיבת חיי עולם בירושלים, שם למד יחד עם האדמו"ר בעל ה'פני מנחם' מגור.

לאחר חתונתו, למד ביחד עם הרב חיים ברים, הרב חיים שלמה רבינוביץ ועוד, בכולל של חסידי בויאן, הכולל היה המרכז ללמדנים חסידיים באותה תקופה, במשך תקופה החליף את הרב ברוך שמעון שניאורסון כר"מ בישיבת תומכי תמימים בלוד. 

בשנת תשי"ח נסע לציריך, שווייץ, לצורך טיפול למחלת הפוליו לקרובה שלו, והתמנה לר"מ בישיבת לוצרן שבאוברנאו, לאחר כשנה התמנה לאב בית דין קהילת 'מחזיקי הדת' בציריך. בנוסף עמד בראש מערכת הכשרות הכללית בשווייץ.

בשנת תשע"ד עקב חולשתו עלה לישראל. נפטר בכ"ד תמוז תשע"ז בבית החולים 'הדסה הר הצופים', הלווייתו עברה בבית מדרשו מחשבת חיים ברחוב סורוצקין 25 ירושלים, ומשם לעבר ישיבת כוכב מיעקב טשעבין, עקב היותו תלמיד קרוב ומובהק לרבו הרב מטשעבין דוב בעריש וידנפלד, ונקבר בבית הקברות הר המנוחות בירושלים.

==משפחתו==
===בניו===
* הרב נפתלי צבי, ממלא מקומו בקהילת מחזיקי הדת (נפטר בב' באלול תשע"ט)
* הרב יוסף, ראש כולל מחשבת חיים, ירושלים

===חתניו===
* הרב יונתן בנימין ווייס, גאב"ד מונטריאול
* הרב זאב הלוי פלדמן, אב"ד קהל תורה עץ חיים והבד"צ לונדון
* הרב יהושע גרינצווייג, ר"מ בישיבת נזר התורה בירושלים
* הרב בצלאל מנחם ברנשטיין, ר"מ בישיבת טשכנוב ירושלים
* הרב יעקב מרדכי פדר, ר"מ בבעלזא ירושלים, ירושלים
* הרב דוב בערל אייזנבלט, מחבר ספר 'דברי שלום'

==ספריו==
*
*שו"ת חלק אורח חיים
*שו"ת חלק יורה דעה
*מחשבת חיים 
*ירח האיתנים
*מחשבת חיים, חודש ניסן
*מחשבת חיים, חנוכה
*עלון שבועי היוצא לאור מדי שבת בשבתו בשם 'מחשבת חיים'

==הערות שוליים==

קטגוריה:רבנים חסידים
קטגוריה:רבנים שווייצרים
קטגוריה:ציריך: רבנים
קטגוריה:מחברי ספרי שו"ת
קטגוריה:בוגרי ישיבת חיי עולם
קטגוריה:יהודים הקבורים בהר המנוחות
קטגוריה:אבות בתי דין
קטגוריה:אוסטרים שנולדו ב-1927
קטגוריה:ישראלים שנפטרו ב-2017
סייבריזן

סייבריזן לאבס בע"מ (באנגלית: Cybereason Labs) היא חברת סייבר ישראלית פרטית שהוקמה על ידי יוצאי יחידת המודיעין 8200 ליאור דיב (ששימש כמנכ"ל), יונתן שטרים־עמית ויוסי נער. הנהלת החברה יושבת בבוסטון, מסצ'וסטס ושאר המשרדים ומרכז הפיתוח במגדלי אלון שבתל אביב, בלונדון ובטוקיו.

החברה פיתחה פלטפורמה לאיתור ותגובה לאיומי סייבר (Endpoint Detection and Response). הפלטפורמה ממוקדת בשלושה מישורים: איתור, ניתוח ותגובה למתקפות סייבר המכוונות לארגון; איסוף נתונים לצורך תחקירים של צוותי האבטחה; וטיוב השימוש בכוח האדם העומד לרשות צוותי אבטחת מידע.

בשנת 2016 הקימה החברה חברה-בת ביפן בשם Cybereason Japan Corp כדי לרכז את הפעילות ביפן, שכללה אז כבר מעל 60 לקוחות, מהם חברות ענק כגון סופטבנק, שאף השקיעה בחברה והייתה לשותפה להקמת חברת הבת. פורסם כי את החברה היפנית ינהל שי הורוביץ.

ביוני 2022 העסיקה החברה כ-1,400 עובדים, אך בחודש זה פיטרה 100 עובדים,<ref></ref> וכעבור חצי שנה פיטרה עוד 220 עובדים.

על פי דיווחים בעיתונות, נכון ל-2022 לחברה קצב הכנסות שנתי (ARR) של 160 מיליון דולר.

מנכ"ל החברה מאז הקמתה, ליאור דיב, הוחלף באפריל 2023 על ידי אריק גאן מסופטבנק.

== גיוס הון ==
סבב הגיוס הראשון היה ב-2013 בהיקף של 4.6 מיליון דולר. במאי 2015, שנתיים מאוחר יותר, ביצעה החברה סבב גיוס שני בהיקף של 25 מיליון דולר, בהובלת ענקית הנשק לוקהיד מרטין. ומספר חודשים לאחר מכן, באוקטובר 2015, גייסה עוד כ-59 מיליון דולר בהובלת סופטבנק, ופורסם על הכוונה להקים חברה-בת ביפן בשיתוף עמה.

ביוני 2017, כאשר החברה מכפילה פי 5 את המכירות ופי 3 את כוח האדם, הודיעה סופטבנק כי תשקיע 100 מיליון דולר נוספים בחברה במטרה לחדור לשוק האסייתי ולשווקים נוספים לאור ההצלחה. גיוס זה היה הגדול ביותר בתחום הסייבר בישראל. לאחר הגיוס, הוערך שווי החברה בכחצי מיליארד דולר.

באוגוסט 2019 השקיעה סופטבנק היפנית 200 מיליון דולר נוספים בחברה, בסבב ההשקעה הגדול ביותר בתחום הסייבר בישראל. לפי גורם המקורב לחברה, הסבב נעשה לפי שווי של יותר מ-1.5 מיליארד דולר.<ref></ref>

ביולי 2021 גייסה החברה 275 מיליון דולר נוספים, לפי שווי חברה מוערך של 3 מיליארד דולר.<ref>;</ref>

באפריל 2023 גייסה החברה 100 מיליון דולר מסופטבנק, שהפכה לבעלת המניות העיקרית בחברה.

==קישורים חיצוניים==
* 

* 
* 
* 

== הערות שוליים ==

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות פרטיות
קטגוריה:ישראל: חברות שהוקמו ב-2012
פורטוגזה

אסוסיאסאו פורטוגזה דה דספורטוס, או בקיצור הנפוץ פורטוגזה, הוא מועדון כדורגל ברזילאי המייצג את העיר סאו פאולו שבברזיל. המועדון משחק בסרייה ד', שהיא הליגה הרביעית בברזיל.

המועדון הוקם בשנת 1920 ושיחק באליפות סאו פאולו. במהלך השנים הוא זכה שלוש פעמים באליפות סאו פאולו. בשנת 1996 הוא זכה במקום השני באליפות ברזיל. בעקבות כך, הוא העפיל לגביע ליברטדורס 1997.

במסגרת הארצית המועדון שיחק שנים רבות בליגה הבכירה. בפעם האחרונה הוא עלה לליגה הבכירה בשנת 2011. בשנת 2013 הוא סיים את העונה קצת מעל רף הירידה, אך בעקבות שימוש בכדורגלן שהיה עם כרטיס אדום הם הוענשו בהורדת נקודות שגרמה למועדון לרדת לליגת משנה. מאז הוא משחק בליגות נמוכות. בשנת 2020 המועדון זכה ב"גביע סאו פאולו", והדבר איפשר לו לחזור לתחרויות ברמה ארצית. באותה עונה במועדון שיחק אדילסון באהיה, שהיה בסגל מספר קבוצות ישראליות בעבר.

נכון לשנת 2021 בדרגה ד'. בהתאם לתוצאות עונת 2022 היא קיבלה זכות לשחק באליפות סאו פאולו בכדורגל לאחר הפסקה של שבע שנים.

==כדורגלנים מפורסמים==
* דז'למה סאנטוס
* דידה
* זוזימו

==קישורים חיצוניים==

* 

*
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1920
קטגוריה:סאו פאולו: ספורט
קטגוריה:סאו פאולו: מועדוני כדורגל
אלכסנדר סמדוב

אלכסנדר סרגייביץ' סמדוב (ברוסית: Александр Сергеевич Самедов; נולד ב-19 ביולי 1984) הוא כדורגלן עבר רוסי ששיחק בעמדת הקשר ספרטק מוסקבה במשך 5 שנים וזכה עמה באליפות ובסופרקאפ הרוסי. הכריז על פרישה ממשחק ביולי 2019 אך כעבור חודש הפך לשחקן במועדון זנאמיה נוגינסק מהליגה החובבנית ברוסיה.
==קריירה==
===במועדונים===
סמדוב התחיל את הקריירה שלו במחלקת הנוער של ספרטק מוסקבה ונחשב לאחד מהכישרונות המבטיחים שגדלו בה. עד מהרה סמדוב השתלב בקבוצה הבוגרת והפך לשחקן מפתח, עד שבעונת אלכסנדר סטארקובס נבחר לאימון הקבוצה ומעמדו בקבוצה התערער. בקיץ חתם בלוקומוטיב מוסקבה תמורת 3.4 מיליון אירו. בעונת חתם בפ.צ מוסקבה. לקראת עונת חתם בדינמו מוסקבה.

ב-27 ביוני 2012 סמדוב חזר לקדנציה שנייה בלוקומוטיב תמורת 8.2 מיליון אירו. בעונת סמדוב נבחר לכדורגלן העונה של לוקומוטיב על פי סקר שנערך באתר האוהדים של הקבוצה.

ב-16 בינואר 2017 סמדוב חזר לספרטק מוסקבה. שנתיים לאחר מכן, בינואר 2019, סיים את חוזהו בקבוצה ועבר לקריליה סובייטוב סמרה, במדיה שיחק עד מאי 2019.

ביולי 2019 הכריז על פרישתו ממשחק. בספטמבר אותה שנה חזר למגרשים, הפעם במדי זנאמיה נוגינסק מהליגה החובבנית.
===קריירה בינלאומית===
בשנת סמדוב קיבל הצעה מההתאחדות לכדורגל באזרבייג'ן לשחק בנבחרת המקומית כיוון שאביו הגיע מאזרבייג'ן, אך דחה את ההצעה כיוון שהיה עליו לוותר על הדרכון הרוסי.

ב-7 באוקטובר 2011 סמדוב ערך את הופעת הבכורה שלו בנבחרת רוסיה בניצחון 0-1 נגד במסגרת מוקדמות יורו 2012. ב-6 בספטמבר 2013 סמדוב הבקיע צמד שערי ליגה בניצחון 1-4 נגד במסגרת מוקדמות מונדיאל 2014. סמדוב נכלל בסגל הנבחרת לקראת מונדיאל 2014, יורו 2016, גביע הקונפדרציות 2017 ומונדיאל 2018. לאחר ההפסד ל בשלב רבע גמר המונדיאל, הודיע על פרישתו מהנבחרת, ביולי 2018.

==תארים==
; לוקומוטיב מוסקבה
*הגביע הרוסי: , , 

; ספרטק מוסקבה
*ליגת העל הרוסית: 
*הסופר קאפ הרוסי: 

; אישיים
*כדורגלן השנה בלוקומטיב מוסקבה (אוהדים): 

==קישורים חיצוניים==

== הערות שוליים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:מוסקבה: כדורגלנים
קטגוריה:כדורגלני ספרטק מוסקבה
קטגוריה:כדורגלני לוקומוטיב מוסקבה
קטגוריה:כדורגלני מועדון הכדורגל מוסקבה
קטגוריה:כדורגלני דינמו מוסקבה
קטגוריה:כדורגלני קריליה סובייטוב סמרה
קטגוריה:כדורגלני נבחרת רוסיה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:רוסים שנולדו ב-1984
רוברט הדלנד

רוברט פרדריק הדלנד (באנגלית: Robert Frederick Hedelund) הוא קצין בדימוס בדרגת לוטננט גנרל, שירת כמפקד פיקוד כוחות הנחתים ומפקד הנחתים בגזרת האוקיינוס האטלנטי.

==ביוגרפיה==
הדלנד סיים ב-1983 תואר ראשון מאוניברסיטת פלורידה אטלנטיק והתגייס לחיל הנחתים. במאי 1985 סיים קורס טיס והוסמך כטייס מסוקים. 

שירת כטייס מסוקי CH-46E בטייסת 264 בשנים 1985–1988, כמדריך טיסה בטייסת האימונים 18 בשנים 1989–1991, כטייס CH-46E בטייסת 365 בשנים 1991–1994 וכמדריך בטייסת האימונים הראשונה בשנים 1995–1998. בשנת 2000 פיקד על טייסת מנהלה בלהק הנחתים ה-29.

בשנים 2001–2003 פיקד על טייסת המסוקים 162 והשתתף עמה במלחמת עיראק. ביולי 2006 מונה למפקד טייסת האימונים הראשונה, המאמנת את צוותי האוויר של חיל הנחתים. ביוני 2008 מונה לעוזר צבאי בכיר למזכיר הצי של ארצות הברית. באוגוסט 2009 מונה לראש מעבדת הלוחמה של חיל הנחתים וסגן ראש המשרד למחקר ימי של מחלקת הצי. בפברואר 2011 מונה לראש מחלקת התמיכה בחיילי הנחתים ומשפחותיהם.

במאי 2013 מונה למפקד כנף הנחתים השנייה. ביוני 2015 מונה למפקד כוחות הנחתים בדרום קוריאה וכראש אגף התכנון של כוחות האו"ם ופיקוד כוחות ארצות הברית בקוריאה. 

במהלך שירותו צבר כ-5,200 שעות טיסה.

ביולי 2017 קודם לדרגת לוטננט גנרל ומונה למפקד כוח המשלוח השני של חיל הנחתים. ביולי 2019 מונה למפקד פיקוד כוחות הנחתים ומפקד הנחתים בגזרת האוקיינוס האטלנטי.

הדלנד בוגר המכללה לפיקוד ומטה של חיל האוויר ומכללת המטה של הכוחות המזוינים. נשוי לאלישיה.

==קישורים חיצוניים==

* [https://www.marforcom.marines.mil/Leaders/article-view-display/Article/634186/lieutenant-general-robert-f-hedelund/ ביוגרפיה] באתר חיל הנחתים

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:טייסי חיל הנחתים של ארצות הברית
קטגוריה:מעוטרי מדליית האוויר
קטגוריה:מפקדי כנף הנחתים השנייה
קטגוריה:אמריקאים שנולדו ב-1961
יוזפא שמש

ספרו מעשה ניסים
יפתח יוסף יוזפא הלוי מנצפך המכונה יוזפא שַׁמֶשׁ ׁ(=יוזפא השמש) מוורמיזא (1604, י"ג באדר א' ה'שס"ד – 1678, י"ג בשבט ה'תל"ח) היה שמש קהילת וורמייזא במשך למעלה משלושים שנה, נאמן הקהל ורושם רשימות.

== ביוגרפיה ==
יוזפא נולד לנפתלי הרץ בפולדה, ולמד בה עד 1623 אצל הרב פינחס הורביץ. בעת מלחמת שלושים השנים נסע ללמוד בישיבה בוורמס אצל המקובל רבי אליהו לואנץ. בסביבות גיל 21 נשא לאשה את העלמה פיירכען, לאחר נישואיו התמנה לשמש הקהילה, תפקיד בו החזיק למשך למעלה משלושים שנה. שימש כשוחט, אחראי לכתיבת גיטין וכתיבת אגרות ושטרות הקשורים לקהילה. במהלך תפקידו תיעד את מנהגי קהילת וורמייזא העתיקה (אחת משלוש הקהילות החשובות ביהדות אשכנז - קהילות שו"ם) והעלה על הכתב מאורעות מהן ניתן ללמוד על ההתמודדויות של קהילת וורמיזא בגרמניה.

חי בוורמס עד לפטירתו ב-1678. בנו אליעזר ליברמן הדפיס את ספרו "מעשה ניסים" בתרגום יידי.

בספריו אהב יוזפא להשתמש במליצות ובפיוטים, אולם ספריו מלאים בליקויים לשוניים. לעיתים העתיק מילים לפי הגייתן האשכנזית, כמו "כוז" (כוס), "צלוכית" (צלוחית) ועוד.

על מצבתו נכתב:

== חיבוריו ==
* מעשה נסים נדפס לראשונה על ידי בנו אמסטרדם תנ"ו.
* מנהגים דק"ק וורמיישא - י"ל לראשונה על ידי מפעל תורת חכמי אשכנז (עם הערות הרב בנימין שלמה המבורגר ומבוא מאת יצחק זימר), מכון ירושלים 1988. לספר באוצר החכמה (למנויים בלבד): [https://tablet.otzar.org/book/book.php?book=147404&width=-17&scroll=0&udid=1591616993173172 חלק א] ו[https://tablet.otzar.org/book/book.php?book=147405&width=-17&scroll=0&udid=15916168021831822 חלק ב].
* ליקוטי יוסף - סידור תפילה עם פירושו. - עדיין בכתב יד. חלק הגדה של פסח י"ל על ידי מכון אכסניא של תורה 2023.<ref></ref>

== לקריאה נוספת ==
* שלמה איידלברג, ר’ יוזפא שמש דקהילת וורמיישא: עולם יהודיה במאה הי"ז, ירושלים: הוצאת ספרים ע"ש י"ל מאגנס, תשנ"א.
* שלמה איידלברג, ר' יפתח יוסף יוזפא הלוי מנצפך מוורמיישא: שמש, נאמן הקהל, ורושם רשומות (1604–1678), בתוך: Proceedings of the American Academy for Jewish Research, כרך 51 (1984), עמ' 1–22 (באתר [https://www.jstor.org/stable/3622670?seq=1#page_scan_tab_contents JSTOR]).
* א' מ' הברמן, "מנהגי הקהילה בוורמיזא מתוך ספר המנהגים של ר' יוזפא שמש", סיני כרך עט, עמוד רמז.

==קישורים חיצוניים==
* 

==הערות שוליים==

קטגוריה:יהודים גרמנים
קטגוריה:מחברי ספרי מנהגים
קטגוריה:יהדות וורמייזא (וורמס)
קטגוריה:וורמס: אישים
קטגוריה:פולדה: אישים
קטגוריה:ילידי 1604
קטגוריה:נפטרים ב-1678
החיים שלנו תותים

החיים שלנו תותים הוא פזמון שבוצע על ידי חנן בן ארי, נכתב והולחן על ידו.

השיר יצא בשנת 2016 כסינגל רביעי מאלבומו הראשון "איזון", והגיע למקום הראשון במצעד הפזמונים העברי השנתי של גלגלצ לשנת התשע"ו (2016), ולמקום החמישי במצעד הפזמונים השנתי של רשת ג'.

השיר החיים שלנו תותים היה ללהיט, ובמשך שבועות רבים היה ברשימת עשרת השירים המושמעים ביותר בתחנות הרדיו, על פי נתוני מדיה פורסט.

במאי 2016 פרסם בן ארי סרטון פארודי בשם "סינדרום תותים" כמחווה לשיר הפארודי אף הוא מתוקה מהחיים של הזמר הפיקטיבי דדי דדון מהתוכנית ארץ נהדרת. בשיר זה הביע את קשייו כזמר להוציא להיט נוסף כמו החיים שלנו תותים לאור דרישת הקהל.

נכון לדצמבר 2023, יש לשיר מעל ל-19 מיליון האזנות ביוטיוב.

==כתיבת השיר==
על פי חנן בן ארי, השיר נכתב בהשראת בתו הקטנה. כשהייתה בת 3 הוא הסיע אותה יום אחד אל הגן, ובתו התלוננה וקיטרה מאחור. מששאל אותה בן ארי מדוע היא בוכה ומתלוננת שהרי החיים שלנו תותים, היא צחקה מהביטוי והחלה לשיר אותו. הביטוי הזה החל להיות מושר בבית משפחת בן ארי, כאשר נשמעו קיטורים במשפחה. כעבור שנתיים, כשעבד בן ארי על אלבום הבכורה שלו, הוא השמיע את השורה שהולחנה למפיק האלבום אייל מזיג, שביקש ממנו לכתוב בתים, ולשלב את "החיים שלנו תותים" בפזמון החוזר. השיר היה האחרון שנכנס לאלבום.

==מבנה השיר==
השיר מתחיל בפזמון חוזר בו הדובר השר אומר כי אין לנו זכות להתלונן, כי החיים שלנו תותים.

בבית הראשון מתלונן הדובר השר על קשיים בחייו האישיים ועל קשיים הנובעים מן המצב במדינת ישראל, אשר חלקם מתייחסים למצב הביטחוני וחלקם ליוקר המחיה.

בבית השני לאחר הפזמון החוזר, שב ומתלונן הדובר על קשיים בחיים האישיים ועל המצב במדינה.

בבית השלישי והאחרון טוען הדובר כי התלונן וקיטר מספיק, וכי זה הזמן לומר תודה.

הוא מודה על דברים מתחום הרוח ("תודה על השבת, תודה על התיקון על המהות") ועל נושאים מחייו האישיים ("על שני בנים ובת, על הזכות לראות את מסי").

בסוף בית זה הלהקה המלווה את השיר שרה שורה מתוך השיר תודה שכתב עוזי חיטמן ("תודה על כל מה שבראת").

==ביקורת==
* על אף הצלחתו הרבה בקרב הקהל הרחב היו שהביעו ביקורת כנגד המסרים שעולים מן השיר: בטור של אלון עידן שפורסם בעיתון הארץ, טען הכותב כי התלונות המופיעות בשיר הן תלונות חילוניות, אך בן ארי מגמד אותן וטוען שהן לא חשובות כמו המסרים הדתיים העולים מן השיר בבית השלישי שלו. בנוסף טען עידן, כי המסר שמנסה בן ארי להעביר לחילונים הוא כי אין להם זכות להתלונן, וכי השיר מרכז את המסרים של הציונות הדתית מבית הבית היהודי, שמבקשת לשמר את המצב הקיים ולהגחיך את כל מי שמנסה להפוך את המציאות הנוכחית.
* באתר mako נכתב כי השיר הוא שיר תעמולה, שהמסר העולה ממנו הוא כי על אזרחי ישראל להתעלם מן הקשיים ולשתוק נוכח המציאות.
* במדור היהדות של אתר nrg מבית מקור ראשון הוגדר לעומת זאת השיר כ"סינגל מקפיץ ואופטימי, שמנסה להכניס את החיים לפרופורציות ולא יוצא מהראש".
* בתחנות הרדיו החרדיות נמנעו מהשמעת השיר, עקב היותו מכיל מושגים שאינם מקובלים במגזר<ref></ref>.

==קישורים חיצוניים==

* 
* 
* 
* 
* 

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי חנן בן ארי
קטגוריה:שירים בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
מורלט קשיש

מורלט קשיש (שם מדעי: Synthliboramphus antiquus) הוא מין של עוף ימי ממשפחת האלקיים.
== מאפיינים ==
המורלט הוא מהקטנים שבמיני האלקיים כשאורכו מגיע ל-24–27 ס"מ ומשקלו ל-177–249 גרם. הזכרים גדולים יותר מהנקבות. זהו עוף נמוך קומה ההולך בצורה מגושמת ביבשה ובעל רגליים קטנות עם קרומי שחייה, מקור קטן, ראש ומקור כהים עם קצה מקור ורוד וגוף חום. הבטן והחזה לבנים וכך גם הלחיים. הזנב והכנפיים קצרים. התעופה של מין זה מתאפיינת במכות כנפיים תכופות ומהירות ובהטלטלות מצד לצד.

המורלטים חיים במושבות קטנות ומתרבים בים הצהוב שלחופי סין, לאורך חופי רוסיה הפסיפית ועד לאיי היידי גוואי שלחופי קולומביה הבריטית. חלק מהמורלטים נודדים 8,000 ק"מ עד לחופי הקינון שלהם. הם מקננים מתחת לעצים גדולים באיים ומטילים 1–2 ביצים. האפרוחים הבוקעים יוצאים מיד לשחות בים, מה שנחשב כהתבגרות המהירה ביותר בעולם העופות.

הבוגרים נאלצים להסתתר מעופות דורסים כמו בז נודד או עיטם לבן ראש וגם מחולדות, שטורפות את הביצים. רבים מהמורלטים הצעירים הבוקעים נטרפים על ידי טורפים ומעטים מגיעים לים.

הם אוכלים דגים וסרטנים קטנים שהם תופסים בצלילה מתחת למים. הם משתמשים בכנפיהם כדי לעופף בתוך המים בעקבות טרפם.

==תת-מינים==
* Synthliboramphus antiquus antiquus - נפוץ בצפון מזרח אסיה, האיים האלאוטיים ובמערב קנדה.
* Synthliboramphus antiquus microrhynchos - נפוץ באיי קומנדור שבמזרח רוסיה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:אלקיים

קטגוריה:רוסיה: עופות
סערון סולנדר

סערון סולנדר (שם מדעי: Pterodroma solandri), הוא מין של עוף ימי ממשפחת היסעוריים החי בעיקר באי הלורד האו שמדרום לאוסטרליה, בו חיים יותר מ-100,000 פרטים. בעבר היו קיימים גם באי נורפוק ממנו נכחדו עקב ציד. גם באי בהם הם נותרו הם בסכנה, עקב טריפת ביצים בידי עופות אחרים, טריפה בידי חולדות, עקב שיטפונות המאורות בהם הם מקננים וכן עקב טביעה ברשתות דיג. 

אורכו של סערון זה כ-40 ס"מ, בגודל של יונה והוא בעל נוצות אפורות כהות עם עיניים גדולות ושחורות ומקור מעוקל כהה בעל בליטה. הרגליים קטנות ובעלות קרומי שחייה. 

היסעורים מקננים במושבות באי לורד האו ומקננים בין העצים הגבוהים במאורות בקרקע. הם נוחתים מהשמיים אל האדמה בצורה מגושמת ורובם נופלים אליה אך לא נפגעים. עקב פגיעותם הם מטרה קלה לטורפים כמו עופות דורסים.

==קישורים חיצוניים==

==הערות שוליים==

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון גולד
קטגוריה:יסעוריים
קטגוריה:אוסטרליה: עופות
חרטומנית

חרטומנית (שם מדעי: Limnodromus) הוא סוג של עוף ממשפחת החרטומניים הקרוב ללימוזה.

מיני החרטומנית חיים בצפון של סיביר ושל אמריקה הצפונית באזורי חופים ובגדות נהר. יש להם מקורים ארוכים ורגליים ארוכות ודקות והם יכולים לשלוף טרף קטן מסדקים באבני החוף. הם בעלי גוף אפור אך מנומר מעט ועוזר להם בהסוואה.

החרטומניות נודדות בחורף לאזורים חמימים יותר, לדרום ארצות הברית ואף לאמריקה המרכזית ואמריקה הדרומית. החרטומנית האסייתית נודדת עד לצפון אוסטרליה.

==מינים==
ישנם 3 מינים בסוג:
* חרטומנית קצרת-מקור (Limnodromus griseus)
* חרטומנית ארוכת-מקור (Limnodromus scolopaceus)
* חרטומנית אסייתית (Limnodromus semipalmatus)

==קישורים חיצוניים==

* 

קטגוריה:בעלי חיים שתוארו ב-1833
קטגוריה:טקסונים שתוארו בידי מקסמיליאן וייד-נאוויד
קטגוריה:חרטומניים
אליפות ברזיל בכדורגל 1990

אליפות ברזיל בכדורגל 1990 הייתה הפעם ה-34 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 18 באוגוסט 1990 והסתיימו ב-16 בדצמבר 1990. 

בתחרות השתתפו 20 קבוצות. מליגת משנה העפילו לליגה הבכירה ברגנטינו וסאו ז'וזה. 

בעונה הסדירה הקבוצות חולקו לשני בתים. הקבוצות נפגשו עם הקבוצות האחרות של הבית משחק בית ומשחק חוץ. ארבע קבוצות מכל בית העפילו להמשך התחרות. הקבוצות שזכו במקום אחרון בבית יירדו לליגת משנה.

השלב הבא כלל משחקי רבע הגמר, חצי הגמר והגמר בשיטת משחק בית ומשחק חוץ.

במהלך שלב הבתים של האליפות עבור הניצחון הוענקו שתי נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.

קורינתיאנס זכתה באליפות. זו הייתה הזכייה הראשונה בתולדות המועדון. 

בסיום העונה אתלטיקו פרנאאנסה ואינטרנציונל דה לימיירה ירדו לליגת משנה. בעקבות החלטה לצמצם את הלידה ל-20 קבוצות מליגת משנה העפילו לליגה הבכירה רסיפה ואתלטיקו פרנאאנסה.

==שלבי הגמר==

==טבלה סופית של הליגה==
{| class="wikitable" width=80% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
||1||קורינתיאנס ||25||12||8||5||23||20||3||32|| העפלה לגביע ליברטדורס
|-
||2||סאו פאולו ||25||10||7||8||24||18||6||27 
|- bgcolor=#99BADD 
||3||גרמיו ||23||11||7||5||28||16||12||29||השתתפות בסופרקופה סודאמריקנה 
|-
||4||באהיה ||23||8||10||5||25||17||8||26
|-
||5||אתלטיקו מיניירו ||21||7||10||4||20||18||2||24
|-
||6||פלמיירס ||21||9||5||7||22||20||2||23
|- bgcolor=#99BADD 
||7||סנטוס ||21||7||9||5||20||15||5||23||השתתפות בסופרקופה סודאמריקנה 
|-
||8||ברגנטינו ||21||7||9||5||22||20||2||23
|- bgcolor=#99BADD 
||9||קרוזיירו ||19||8||5||6||21||18||3||21||השתתפות בסופרקופה סודאמריקנה 
|-
||10||גויאס ||19||7||7||5||22||19||3||21
|- style="background-color: #EFC6DC"
||11||פלמנגו ||19||7||6||6||24||18||6||20|| זכייה בגביע ברזילהעפלה לגביע ליברטדורסהשתתפות בסופרקופה סודאמריקנה 
|-
||12||בוטפוגו ||19||7||4||8||17||18||1-||18
|-
||13||נאוטיקו ||19||4||10||5||13||18||5-||18
|-
||14||ואסקו דה גאמה ||19||3||12||4||15||15||0||18
|-
||15||פלומיננסה ||19||5||5||9||19||24||5-||15
|-
||16||אינטרנסיונל ||19||4||7||8||19||23||4-||15
|-
||17||ויטוריה ||19||4||7||8||15||22||7-||15
|-
||18||פורטוגזה ||19||3||9||7||18||22||4-||15
|- style="background:#FF8888;"
||19||סאו ז'וזה||15||19||3||9||7||10||20||10-||ירדה ליגה
|- style="background:#FF8888;"
||20||אינטרנציונל לימיירה ||19||4||2||13||9||25||16-||10||ירדה ליגה 
|}

==שחקנים מצטיינים==
צ'ארלס, שחקנה של באהיה כבש 11 שערים וזכה בתואר מלך השערים של האליפות. 

סזאר קמפאיו, שחקנה של סנטוס זכה בפרס "כדור הזהב" לכדורגלן העונה.

==קישורים חיצוניים==
*[http://www.rsssfbrasil.com/tablesae/br1990.htm נתונים מאתר rsssf]
* [https://web.archive.org/web/20170716021754/http://futpedia.globo.com/campeonato/campeonato-brasileiro/1990 נתונים מאתר futpedia]

ברזיל
קטגוריה:עונות באליפות ברזיל בכדורגל
אמודאי אירופי

אמודאי אירופי (שם מדעי: Cinclus cinclus) היא ציפור שיר קטנה ממשפחת האמודאיים החיה בנהרות מהירים ובאגמים באירופה, צפון אפריקה ובמערב ומרכז אסיה ובכמה אזורים במזרח התיכון ובתת-היבשת ההודית.
== מאפיינים ==
אמודאי אירופי היא ציפור קטנה שאורכה 18 ס"מ בממוצע והיא בעלת גוף שחור עם עורף וראש חומים, מקור קצר ושחור הפונה כלפי מעלה ומהמקור התחתון ועד קצה החזה הנוצות לבנות. הבטן חומה-אדמדמה והרגליים לבנות.

ציפורים אלו יכולות לשחות במים בעזרת כנפיהן, עמן הן חותרות עד לקרקעית. הן אוגרות חמצן בנוצותיהן והוא מסייע להן לצוף ולשחות במים. הן מסוגלות לצלול בתוך זרמים מהירים, קרוב למפלים ואף בתוכם. הן מצויות בין סלעי הגדה של נהרות ואגמים ומחפשות מקומות בהם יוכלו לצלול. 

אמודאי אירופי ניזון מטרף ימי כמו שעירי כנף, זחלי חרקים, חיפושיות מים, חלזונות ועוד רכיכות, אמפיפודים ואפילו מראשנים או דגים קטנים. בחורף, כשהמים קופאים, הציפור תדרים לשפלה או אף לחוף הים כדי למצוא מזון, אך בדרך כלל היא מצויה רק במים מתוקים.

האמודאי מקנן בחורים בסלעים, סדקים או על עצים והקן מכוסה בעשבים וטחבים. הנקבה מטילה 3–6 ביצים.

כאשר מפריעים לאמודאי המצוי בקרבת מים הוא יצלול לתוכם ולא יעוף. פרחונים לומדים לצלול כך מגיל צעיר מאוד.

האמודאי האירופי הוא הציפור הלאומית של נורווגיה.

==תת-מינים==
* C.c. cinclus
* C.c. gularis
* C.c. hibernicus
* C.c. aquaticus
* C.c. minor
* C.c. caucasicus
* C.c. persicus
* C.c. rufivrentris
* C.c. olympicus - נכחד
* C.c uralensis
* C.c. leucogaster
* C.c. cashmeriensis
* C.c. przewalskii
* C.c. baicalensis

== גלריה ==
<gallery mode=packed>
Mühlthal HB-02.jpg
Cinclus cinclus 01.JPG
Dipper ( Merlo Acquaiolo ) - Val d'Aosta - Italy S4E3931 (17109770786).jpg
Strömstare (Cinclus cinclus), Eskilstuna, Sweden, February 2015 0013.jpg
White-throated Dipper (Cinclus cinclus) (13667847535).jpg
01 vwam-10-12.jpg
FFH Beuster - Wasseramsel (8).jpg
Cinclus cinclus MHNT.ZOO.2010.11.185.1.jpg |Cinclus cinclus 
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:אמודאיים
קטגוריה:נורווגיה: עופות
קטגוריה:בעלי חיים שתוארו ב-1758
סיס שחור גדול

סיס שחור גדול (שם מדעי: Cypseloides senex) הוא מין של עוף ממשפחת הסיסיים המצוי באמריקה הדרומית באזורים הטרופיים.
== מאפיינים ==
זהו סיס גדול יחסית באורך 18 ס"מ, בעל כסות שחורה עם ראש חיוור ועיניים גדולות. רגליו, כמו של שאר הסיסים קטנות וגמדיות ועוזרות רק להיצמד לסלעים. הכנפיים והזנב ארוכים וחדים.

הסיס מצוי בעיקר סביב ברזיל וגם בצפון ארגנטינה, בוליביה ופרגוואי. הוא מצוי ביערות טרופיים, יערות סובטרופיים ויערות שפילה ותפוצתו רחבה מאוד. הוא ניזון מחרקים אותם הוא תופס באוויר.

חלק מסיסים אלה חיים קרוב למפלי איגואסו שבדרום ברזיל. סיסים אלה כה קלים ומהירים שהם יכולים להתעופף מבעד למים ולקנן על הקירות הסלעיים שמאחוריו, בלי שאף טורף יוכל להגיע אחריו לקנים. הקנים נבנים על ידי חומרים מעופפים שהסיס אוסף במעופו.

==קישורים חיצוניים==

==הערות שוליים==

קטגוריה:בעלי חיים שתוארו ב-1826
קטגוריה:סיסיים
קטגוריה:ברזיל: עופות
קטגוריה:טקסונים שתוארו בידי קונרד יאקוב טמינק
טרגופן טמינק

Tragopan temminckii

טרגופן טמינק (שם מדעי: Tragopan temminckii) הוא מין דמוי תרנגול מהסוג טרגופן שבמשפחת הפסיוניים.

אורכו של הטרגופן עד 64 סנטימטרים ומשקלו 980-1,600 גרם, כשהנקבות שוקלות 970-1,100 גרם. הזכרים בעלי כסות אדומה מנוקדת בלבן עם זנב, קצוות כנף וראשים שחורים ולזכר לחיים כחולות עזות והכיפה, אחורי הראש, העורף והחזה כתומים. הנקבות לעומת הזכר חיוורות ואפורות אך מנומרות בלבן.

הטרגופן מצוי ביערות הרריים ויערות אחרים מהודו ומרכז סין עד לוייאטנאם ולמינמאר. הזכרים מתקבצים יחדיו וקוראים בקול כדי למשוך את הנקבות אך אינם עוזרים כלל בגידול הצאצאים.

הוא אוכל בעיקר גרגרים, זרעים, דשא ועלים. הוא אינו נמצא בסכנת הכחדה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:פסיונים
קטגוריה:ההימלאיה: בעלי חיים
קטגוריה:סין: עופות
סיס דקלים

סיס דקלים (שם מדעי: Cypsiurus) הוא סוג של עופות ממשפחת הסיסיים שבסדרת הסיסאים המקננים על דקלים. בסוג שני מינים החיים ברוב חלקי אפריקה ובדרום-מזרח אסיה והודו.
== מאפיינים ==
אורכם 13-16 ס"מ והם בעלי גוף בהיר עם כנפיים ארוכות דמויות בומרנג איתם הם עפים ביעילות. המקור קצר והזנב ממוזלג. הרגליים קטנות עם אצבעות היכולות רק להיאחז בקירות תלולים ולא יכולים לנוע על הקרקע. 

סיסים אלה מתקיימים כמעט רק באוויר, תופסים חרקים מעופפים, שותים תוך כדי מעוף ואף מזדווגים באוויר. 

הקן שלהם מורכב מחומרים מרחפים שונים שהם אוספים במקורם הקטן ומדביקים בעזרת רוקם. את הרוק הדביק הזה הם מדביקים לענף של עץ דקל מבסיסו הפנימי וכשהוא מתקשה מטילים שתי ביצים.

==מינים==
*סיס דקלים אסייתי (Cypsiurus balasiensis)
*סיס דקלים אפריקני (Cypsiurus parvus)
*סיס דקלים מלגשי (Cypsiurus gracilis)

==קישורים חיצוניים==

קטגוריה:בעלי חיים שתוארו ב-1843
קטגוריה:טקסונים שתוארו בידי רנה לסון
קטגוריה:סיסיים